CONVOCATÒRIA DE DUES AJUDES PER A REALITZAR ESTADES DE VOLUNTARIAT DINS DEL ""PROJECTE DE CONSERVACIÓ DEL XIMPANZÉ D'ÀFRICA DE L'OEST I GESTIÓ LOCAL SOSTENIBLE DELS RECURSOS NATURALS EN KEDOUGOU, SENEGAL I GUINEA DE L'INSTITUT JANE GOODALL ESPANYA (IJGE) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2236)
  + [Valencià](/va/acuerdo/2236)






Selector de idioma

Leer

* [Español](/es/acuerdo/2236)
* [Valencià](/va/acuerdo/2236)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE DUES AJUDES PER A REALITZAR ESTADES DE VOLUNTARIAT DINS DEL ""PROJECTE DE CONSERVACIÓ DEL XIMPANZÉ D'ÀFRICA DE L'OEST I GESTIÓ LOCAL SOSTENIBLE DELS RECURSOS NATURALS EN KEDOUGOU, SENEGAL I GUINEA DE L'INSTITUT JANE GOODALL ESPANYA (IJGE)[Butlletí Oficial Universitat d'Alacant](/ca/Publicacion)
=======================================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE DUES AJUDES PER A REALITZAR ESTADES DE VOLUNTARIAT DINS DEL ""PROJECTE DE CONSERVACIÓ DEL XIMPANZÉ D'ÀFRICA DE L'OEST I GESTIÓ LOCAL SOSTENIBLE DELS RECURSOS NATURALS EN KEDOUGOU, SENEGAL I GUINEA DE L'INSTITUT JANE GOODALL ESPANYA (IJGE)

Data d'aprovació
:   18/12/2012

Data de publicació
:   19/12/2012

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2236.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2236)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2236)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE DUES AJUDES PER A REALITZAR ESTADES DE VOLUNTARIAT DINS DEL ""PROJECTE DE CONSERVACIÓ DEL XIMPANZÉ D'ÀFRICA DE L'OEST I GESTIÓ LOCAL SOSTENIBLE DELS RECURSOS NATURALS EN KEDOUGOU, SENEGAL I GUINEA DE L'INSTITUT JANE GOODALL ESPANYA (IJGE)&url=https://www.boua.ua.es/va/acuerdo/2236)

**Títol:** CONVOCATÒRIA DE DUES AJUDES PER A REALITZAR ESTADES DE VOLUNTARIAT DINS DEL ""PROJECTE DE CONSERVACIÓ DEL XIMPANZÉ D'ÀFRICA DE L'OEST I GESTIÓ LOCAL SOSTENIBLE DELS RECURSOS NATURALS EN KEDOUGOU, SENEGAL I GUINEA DE L'INSTITUT JANE GOODALL ESPANYA (IJGE)

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dimarts, 18 de desembre de 2012

CONVOCATÒRIA DE DUES AJUDES PER A REALITZAR ESTADES DE VOLUNTARIAT DINS DEL “PROJECTE DE CONSERVACIÓ DEL XIMPANZÉ D'ÀFRICA DE L'OEST I GESTIÓ LOCAL SOSTENIBLE DELS RECURSOS NATURALS EN KEDOUGOU, SENEGAL I GUINEA DE L'INSTITUT JANE GOODALL ESPANYA (IJGE)

L'Institut Jane Goodall Espanya està desenvolupant una sèrie d'actuacions que s'emmarquen dins d'un projecte global de gestió del territori, dut a terme per la Direcció d'Aigües i Boscos del Ministeri de Medi Ambient senegalès, i recolzat per l'Agència de Cooperació Americana (USAID) i la Fundació Biodiversitat, amb l'objectiu de fomentar la conservació dels hàbitats dels ximpanzés de la regió, la sensibilització, l'educació ambiental i l'optimització dels recursos turístics locals adaptats al respecte per l'entorn i les cultures.

Entre les actuacions previstes, l'IJGE està treballant intensament en la posada en marxa i gestió d'una reserva natural comunitària, que permetrà en un futur pròxim generar els ingressos necessaris per al manteniment sostenible de la mateixa i per a altres activitats de conservació a la regió sencera, a través de l'ecoturisme.

Entre les tasques de camp que es realitzen en la reserva i que ocupen més temps, està la investigació de la demografia, els hàbits de nidificació, recursos disponibles, i conflictes entre ximpanzés i humans, així com la capacitat de càrrega de la reserva. La resta de tasques ha de veure principalment amb la sensibilització de la població respecte a la convivència amb una espècie en perill d'extinció, i d'acordar estratègies d'actuació amb els consells rurals i els agents implicats en cada cas.

Més informació sobre aquest projecte pot obtenir-se en aquest enllaç:

([http://www.janegoodall.es/mm/file/ECOINVESTIGADORES-CONSERVACION\_CHIMPANCES\_SENEGAL\_IJGE\_2009(1).pdf](http://www.janegoodall.es/mm/file/ECOINVESTIGADORES-CONSERVACION_CHIMPANCES_SENEGAL_IJGE_2009%281%29.pdf%29))

i en la web de l'IJGE.

La Càtedra Jane Goodall de la Universitat d'Alacant té entre els seus objectius col·laborar en projectes de desenvolupament sostenible amb comunitats locals, participació en projectes d'investigació al camp de la biologia de la conservació i contribuir a la formació dels estudiants universitaris en matèria mediambiental. Per a contribuir a aquests fins facilitant l'ampliació de la formació integral dels estudiants, el coneixement d'altres realitats socials i la seua participació en projectes internacionals de voluntariat, es convoquen dues ajudes per a finançar l'estada d'estudiants de la Universitat d'Alacant durant 3 setmanes a Senegal vinculades a aquest projecte de conservació de ximpanzés, segons les bases següents:

Primera. Modalitats i requisits.

Es convoquen dues modalitats d'ajudes, una dirigida a estudiants de grau o llicenciatura i una altra dirigida a estudiants de màster oficial. En el cas que una de les modalitats quedara deserta podrà atorgar-se l'ajuda l'altra modalitat.

Per a concórrer a aquesta convocatòria és necessari ser estudiant de la Universitat d'Alacant, i estar matriculat en el curs 2012-2013 en qualsevol de les seues titulacions de grau, segon cicle de llicenciatures a extingir, o màster oficial.

Segona. Documentació a presentar i termini de presentació.

- Imprès de sol·licitud de l'ajuda.

- Currículum vitae.

- Carta exposant la motivació personal i expectatives que porten a sol·licitar la participació en el projecte. Es recomana seguir com guia el qüestionari que es pot trobar en el document:

<http://www.janegoodall.es/mm/file/ECOINVESTIGADORES-CONSERVACION_CHIMPANCES_SENEGAL_IJGE_2009(1).pdf>

- Expedient acadèmic.

- Carta de presentació d'un membre del PDI de la Universitat d'Alacant.

L'imprès i els documents poden descarregar-se L'imprès pot descarregar-se de la pàgina web de la Càtedra Jane Goodall de la Universitat d'Alacant (http://web.ua.es/es/catedrajanegoodall) i juntament amb els documents ha de remetre's en format digital a la següent adreça de correu electrònic: catedra\_jane\_wuygujv@sg.ce. El termini de recepció de candidatures finalitza el dia 11 de gener de 2013.

Tercera. Criteris de selecció.

Totes les candidatures rebudes dins del termini establit s'enviaran a l'Institut Jane Goodall-Espanya (IJGE) per a la seua valoració d'acord amb els següents criteris:

- Expedient acadèmic.

- Nombre de crèdits superats

- Assignatures cursades relacionades amb el tipus d'activitats que es desenvolupen en el projecte i qualificació obtinguda.

- Carta d'exposició de motius.

- Nivell de francès o anglès

- Entrevista personal, en el seu cas.

L'Institut Jane Goodall-Espanya (IJGE) enviarà a la Càtedra Jane Goodall de la Universitat d'Alacant una relació amb l'alumnat seleccionat per a realitzar l'estada de voluntariat i les possibles suplències. Aquesta llista es publicarà en la pàgina web de la Càtedra.

Quarta. Període d'estada

El període d'estada de 3 setmanes en el projecte serà el mateix per a les dues ajudes que es convoquen. Aquestes setmanes se situaran dins del període comprès entre el 18 de març i el 14 d'abril, depenent les dates exactes de la logística de desplaçaments a l'àrea de treball del personal investigador de l'IJGE.

Cinquena. Quantia i condicions per a gaudir de l'ajuda.

La quantia de cada una d'aquestes ajudes serà de 300 euros, a més del cost de l'assegurança mèdica i d'accidents (fins a un màxim de 150 euros). Una de les ajudes serà finançada pel vicerectorat d'Estudiants i l'altra per la càtedra Jane Goodall UA.

L'alumnat seleccionat com a beneficiari de l'ajuda haurà de contactar amb l'IJGE i subministrar al mateix tota la documentació requerida amb suficient anticipació, així com seguir les indicacions logístiques i de seguretat que siguen indicades pels responsables de l'IJGE.

A partir d'aquest moment, l'alumnat disposarà de tutorització acadèmica en la UA i de tutorització en destí assignats per la la Càtedra Jane Goodall. A la seua tornada haurà de presentar els seus tutors una memòria de l'activitat realitzada.

L'alumnat beneficiari de les ajudes adquireix el compromís de realitzar almenys un seminari/presentació de difusió de la seua experiència a l'Universitat d'Alacant i si és el cas, als mitjans de comunicació i l'entitat patrocinadora.

Aquestes ajudes són compatibles amb altres que pogueren convocar-se per a cobrir altres despeses de l'estada no previstes en la present convocatòria.

L'alumnat beneficiari de les ajudes es compromet a seguir totes les indicacions de seguretat, higiene, sostenibilitat, respecte cultural, etc, brindades pel personal de l'IJGE. L'IJGE i la UA facilitaran tota la informació possible i assessorament a l'alumnat seleccionat, però cap d'aquestes institucions són responsables de problemes amb transports, allotjament, seguretat, salut, o inconvenients/cancel·lacions.

Sisena. Renúncia i pèrdua de l'ajuda

L'alumnat beneficiari podrà renunciar a l'ajuda abans de gaudir d’ella dirigint un escrit a la direcció de la Càtedra Jane Goodall.

En el cas que l'alumnat beneficiari no haja formalitzat la reserva definitiva de la plaça amb l'IJGE i aportat tota la documentació necessària per a la mateixa (incloent còpia del bitllet aèri i assegurança mèdica) en el termini que li siga requerit per l'IJGE s'entendrà que renúncia a l'ajuda i es contactarà amb el suplent en l'ordre de valoració de les sol·licituds.

Alacant, 18 de desembre de 2012

La Secretària General

Aránzazu Calzada González





[Carretera Sant Vicent del Raspeig s/n  
03978 Sant Vicent del Raspeig - Alacant  
 Tel. 63 164 0531 - Fax 48 853 0898](https://www.google.es/maps/@92.248254,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12338&trk=tyah&trkInfo=tarId%8Q4356029281293%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)